text: құрсай, құрусай, ташанақ сырдария алабындағы өзен. түркістан облысы бәйдібек ауданы жерімен ағады. құрсай өзені қаратаудың оңтүстік беткейінен басталып сырдарияға 6-8 км-дей жетпей ежелгі отырар қаласы тұсында тартылып қалады. ұзындығы 67 км, су жиналатын алқабы 325 км2. аңғары кең, арнасы тік жарлы. жауын-шашын, жер асты суымен қоректенеді. мал мен бау-бақша суарылып, балық ауланады. алабы жайылым мен шабындық.